Літаратурнае чытанне 3 клас

**Тэма:** Эдзі Агняцвет. Вельмі “ветлівы” Мікіта

**Мэта:** мяркуецца, што на канец урока вучні будуць ведаць пра ветлівасць і добразычлівыя адносіны паміж людзьмі

**Задачы:** пазнаёміць са зместам і задачамі новага раздзела; удасканальваць уменні вучняў правільна, асэнсавана і бегла чытаць, вучыць вызначаць у творы рысы характару героя, знаходзіць яго апісанне, вызначаць тэму і асноўную думку твора; развіваць звязнае вуснае маўленне вучняў, уменне чытаць выразна, вылучаць важныя словы з дапамогай лагічнага націску, прагназаваць змест твору па загалоўку, узбагачаць слоўнікавы запас; выхоўваць ветлівасць і добразычлівасць у адносінах з людзьмі, культуру паводзін у калектыве і грамадстве.

**Ход урока**

**I.Арганізацыйны этап.**

Настаўнік паказвае куфэрак. Калі не атрымлівае задавальняючага адказу, тлумачыць, што і ў даўнія часы, калі ў сямўі нараджалася дзяўчынка, бацька майстраваў скрыню, а маці з маленства пачынала збіраць пасаг. Пасцельную бялізну, саматканыя дываны, палаценцы. Калі дзяўчына выходзіла замуж пасаг забіралі разам са скрыняй.

А я сягоння ў гэту сувенірную скрыню паклала самае каштоўнае, без чаго не адбыўся б наш урок. На працягу урока для вас гэта застанецца таямніцай. Калі будзеце старацца, працаваць. Мы з вамі адчынім гэту таямніцу.

**II.Паведамленне тэмы урока.**

Ну а зараз за працу. Я прашу звярнуць увагу на дошку. А менавіта вось на гэты малюнак. Як вы думаеце, як адным словам назваць людзей адлюстраваных на малюнку?

Чым заняты члены сям’і?

Які настрой пануе ў сям’і?

Як ставяцца адзін да аднаго члены сям’і?

Прачытайце , калі ласка , назву раздзела: “Як ты да людзей, так і людзі да цябе” гэта прыказка. А як вы разумееце сэнс гэтай прыказкі? А ці падыходзіць прыказка да сюжэту нашага малюнка?

Пра што, на вашу думку пойдзе гаворка ў творах раздзела?

Работа са зместам падрубрык:с.105

* Мы працягнем чытаць…
* Мы будзем вучыцца…
* Мы навучымся…

Дзеці, у адной з падрубрык прагучала слова ветлівасць. А давайце падберым да гэтага слова роднасныя словы. (ветлівы, ветліва)

Выказванні вучняў.

Тлумачэнне слова са слоўніка.

А якія ветлівыя словы вы ведаеце, і калі іх ужываеце?

Выказванні дзяцей.

*Рыса характару “ветлівасць” уласціва нам, беларусам. Здаўна беларусы вітаюць адзін аднаго пры сустрэчы не толькі словамі, але і жэстамі. Мужчыны пры сустрэчы падаюць адзін аднаму руку. Звычай гэты бярэ свій пачатак у глыбокай даўніне. Людзі вымушаны былі абараняцца ад ворагаў і насілі пры сабе зброю. Калі сустракалі знёмых, сяброў, падаючы правую руку, як бы паказвалі, што зброі ў руках няма. У адносінах да гэтага чалавека ў іх самыя добрыя намеры.*

*Яшчэ мужчынскія варыянты прывітання – здыманне галаўнога ўбора і паклон. Лічыцца, што непакрытая галава паказвае на дружалюбнасць. У час вітання мужчына здымае капялюш, ці кепку. Не здымаецца зімовая шапка ці берэт. Нельга пры вітанні размахваць капелюшом. Капялбш здымалі, кланяліся і зноў адзявалі. Здымалі капялюш, калі пры вітанні ці знаёмстве прысутнічала жанчына.*

*З глыбіні стагоддзяў прыйшоў паклон у этыкет. Паклон паказвае павагу да другога чалавека, субяседніка. Зараз паклон замяняецца дружалюбным кіўком галавы, а галаўны ўбор мужчыны крыху прыпадымаюць.*

Сягоння на ўроку мы пазнаёмімся з творам, які напісала Эдзі Агняцвет “Вельмі “ветлівы” Мікіта”.

**III.Вывучэнне новага матэрыялу.**

Эді Агняцвет – наша беларуская паэтэса. (расказваю, якія кнігі для дзяцей напісала паэтэса) Нарадзілася ў горадзе Мінску. Пісала вершаваныя творы для дзяцей. Пераклала на беларускую мову асобныя творы Пушкіна, Някрасава. Скажыце, калі ласка, а як вы лічыце, чаму слова ветлівы ў назве ўзыта ў двухкоссе.

Выказванні вучняў. (**слова ўжыта ў пераносным значэнні**)

* Чытанне твора настаўнікам
* Якія пачуцці выклікаў змест твора?
* Перачытайце і скажыце жанр твора.

Верш. Напісаны ў вершаванай форме, рыфмуюцца радкі

Усміхнецца той другому –

Толькі ён выходзіць з дому

* Скажыце, гэта верш – апісанне, верш-партрэт, або сюжэтны верш.

(гэта сюжэтны верш, расказваецца пра рэальныя падзеі, верш можна пераказаць сваімі словамі)

Хто галоўны герой верша?

Мікіта

Як аўтар адносіцца да свайго героя?

(асуджае героя, таму, што ў прыклад прыводзіць сланоў і птушак. Параўноўвае з пнём)

Як вы разумееце сэнс радкоў

“Ён паклаў свой “добры дзень”

У партфель або ў кішэнь”

Растлумачце, як вы зразумелі сэнс слова “пераймае” ужытае ў вершы.

А зараз давайце вызначым рысы характару Мікіты пададзеныя ў вершы.

(складанне кластэра)

Уявіце сабе, што вы сустрэлі Мікіту. Якую параду вы б яму далі?

На якую тэму напісаны верш?

Якая асноўная думка верша?

Ну а зараз мы з вамі прачытаем верш. Вызначаем галоўныя словы ў радках

Спякоту студзень

Палёў гарадоў

Людзі як людзі

Усміхнецца

Весялей

Ён выходзіць

Гусак, Бармалей

Надзьмуты сярдзіты

Пень як пень

Чытаю я 1 радок, 2 радок дзеці

Пачынаю радок – дзеці заканчваюць

Дзеці чытаюць па радку

Дзеці чытаюць па слупку.

Адзін вучань чытае цэлы верш.

**IV.Замацаванне вывучанага.**

Народ склаў шмат прыказак пра ўзаемаадносіны паміж людзьмі. Зараз мы прачытаем некаторыя з іх і патлумачым іх сэнс.

(чытаем прыказкі, тлумачым сэнс)

Выбраць тую якая служыць як бы парадай для Мікіты

Работа ў групах:

**1 група** змяніць рысы характару Мікіты, каб ён стаў героям з якім бы вы хацелі сябраваць. (з прапанаваных слоў выбраць, якія падыходзяць)

**2 група** скласці пашпарт літаратурнага героя.

Дэманстрацыя напрацовак груп

Дзеці, а якія жыццёвыя сітуацыі адлюстраваны ў вершы?

Рашэнне этыкетных задач. (па прэзентацыі)

**V.Падвядзенне вынікаў урока.**

*Чаму Эдзі Агняцвет слова “ветлівы” ўжыла ў пераносным значэнні.*

*Які жыццёвы ўрок вы атрымалі ў час працы над зместам твора?*

**VI.Дамашняе заданне**

Выразна навучыцца чытаць верш.

Запісаць прыказкі пра адносіны да людзей, якія ведаюць вашы члены сям’і.

Знайсці і навучыцца чытаць любы другі верш Эдзі Агняцвет.

*Ну а зараз я пакажу вам самае каштоўнае, без каго не атрымаўся б наш урок.*

*Адчыняю куфэрачак, у ім ляжыць люстэрка і кожны вучань там.*